Muzej NOB-a i revolucije (Skoplje)

**Spomen kuća NOB-e i revolucije (Skoplje)** nalazi se u parku između MANU i Sudske palate, ispred Makedonske radio televizije, u centru Skoplja, Severna Makedonija. Objekat je otvoren 28. septembra 1981. godine. Važan je dio kulturno-istorijske baštine Skoplja, podsjećajući na hrabrost i otpor makedonskog naroda tokom Drugog svjetskog rata.
## Istorija
Spomen kuća je posvećena tajnoj radionici oružja i municije osnovanoj u jesen 1941. godine. Bila je skrivena u kući lokalnog skopskog mehaničara i tajnog partizanskog saradnika Serafima Videvskog, u ulici Pajkova broj 2. Proizvodila je znatne količine oružja za partizanski pokret tokom Narodnooslobodilačke borbe i postala simbol otpora protiv okupatora u Makedoniji. Prošla je kroz cijeli Drugi svjetski rat neotkrivena.

U kući se sastajalo i rukovodstvo Pokrajinskog komiteta Komunističke partije Jugoslavije za Makedoniju pod vodstvom sekretara Lazara Koliševskog. Sredinom 1941. godine komitet je donio odluka o podizanju oružanog ustanka makedonskog naroda protiv snaga Osovine. Zanimljiva je činjenica da je, nakon smrti jugoslavenskog predsjednika Josipa Broza Tita 1980. godine, Koliševski bio prvi političar koji je preuzeo funkciju predsjednika Predsjedništva SFRJ.

Kuća Videvskog, u čijem se podrumu nalazila tajna tvornica municije, ne samo da je preživjela rat, već je trajala i dugo u jugoslavensko doba. Nakon zemljotresa 1963. godine, kuća je srušena, ali je podrum sačuvan i integriran u novu zgradu Komercijalne banke izgrađenoj na susjednoj lokaciji. 
## Opis
Kada je zgrada banke izgrađena 1981. godine, podrum kuće Videvskog otvoren je 28. septembra kao muzej posvećen ilegalnoj radionici municije i partizanskom ustaničkom pokretu u Skoplju. Povodom otvaranja muzeja, pored ulaza u muzej postavljen je novi spomenik. Autori spomenika su Aleksandar Nikoljski i Vladimir Pota, arhitekti iz Skoplja. Često se navodi u primjerima moderne arhitekture Skoplja, naročito u inostranim publikacijama. Zbog prepoznatljivog oblika popularno je nazvan - *Bomba*.

Visok je oko 6 metara i ima oblik stilizirane štapaste ručne bombe. Drška bombe izrađena je sirovog betona dršku dok je dinamična glava sastavljenu od šarenih jarko narandžastih pločica. U podnožju spomenika nalaze se mala, neupadljiva zaključana vrata koja ulaze u strukturu, naizgled ne vodeći nikuda. U intervjuu iz 2020. godine, arhitekt Nikoljski objasnio je simboliku vrata i spomenika u cjelini:
:*Napravio sam stilizirani projekt na ostacima niske, neupadljive gradske kuće, sa ogradom, kapijom i bunarom u malom dvorištu. Kuća je imala mali ulaz u podrum bez prozora, kako su ga opisali borci. Kao takvu, napravio sam skromnu strukturu sa namjerno naglašenim vratima u prostor bez svjetla, ulaz u nepoznato, u potrazi za boljim svijetom. Forma predstavlja pokret ka želji za antifašističkim otporom, bomba, sa svojom eksplozivnom prirodom, smještena u izloženom otvoru, upotpunjuje stiliziranu arhitektonsku kompoziciju i, na taj način, ispunjava formu sjećanjem.*

Izvorno je pored ovog spomenika postavljena ploča na kojoj je pisalo: 
:*Na ovom mjestu u septembru 1941. godine, Pokrajinski komitet Komunističke partije Makedonije za Makedoniju donio je odluku o pokretanju oružanog ustanka protiv fašističkih okupatora.*

Spomenik bombi stajao je pored Muzeja radionice ilegalne municije do 2014. kada je predviđena izgradnja novog Ustavnog suda na mjestu gdje se spomenik nalazio. Premješten je na svoju sadašnju lokaciju unutar parka ispred zgrade Makedonske radio-televizije. Spomenik nema nikakvih oznaka, ploča, natpisa ili interpretativnih informacija koje ga prate, što onemogućava svakome ko naiđe na ovaj spomenik da stekne ikakvu ideju o tome šta je on ili šta obeležava. U međuvremenu, Muzej radionice ilegalne municije, koji je zatvoren početkom 2000-ih, konačno je ponovo otvoren za javnost 2018. godine.

## Izvori